ToekomsVenster: Die nuwe toekoms kom deur onshttps://rak2.spens.co.za/radio/2016/326.mp3 all-free-download.com Psalm 85:2 – “U was goed vir u land, Here, U het aan die nageslag van Jakob ŉ nuwe toekoms gegee.” Ons begeer ŉ nuwe toekoms in hierdie getraumatiseerde land van ons. Gebed moet egter tot dade van gehoorsaamheid oorgaan. Die nuwe toekoms kom deur ons, as kinders van die Here, se gehoorsaamheid en dade van geloof. God was getrou, gister, eergister en verder terug. Hy het nie verander of geskuif nie. Ons het ons posisie verlaat en ons impak verloor. Is daar genoeg oortuiging en dringendheid by ons teenwoordig om die geleentheid aan te gryp en die verskil te wees waarvoor ons bid?